തിരുവനന്തപുരത്ത് കാലാവസ്ഥാ കോണ്ക്ലേവ് കാര്ബണ് ന്യൂട്രല് കേരളം പദ്ധതി നടപ്പാക്കുന്നതിന് നോഡല് ഏജന്സിയെ നിയോഗിക്കും: മുഖ്യമന്ത്രി തിരുവനന്തപുരം കാലാവസ്ഥാ വ്യതിയാനംമൂലം സംസ്ഥാനത്തുണ്ടായ മാറ്റങ്ങളും ദുരന്തങ്ങളും പഠിക്കാന് തിരുവനന്തപുരത്ത് അന്താരാഷ്ട്ര കാലാവസ്ഥാ വ്യതിയാന കോണ്ക്ലേവ് സംഘടിപ്പിക്കുമെന്ന് മുഖ്യമന്ത്രി പിണറായി വിജയന് നിയമസഭയില് പറഞ്ഞു. പരിസ്ഥിതി സംരക്ഷിക്കാന് സര്ക്കാര് പ്രതിജ്ഞാബദ്ധമാണ്. റീബില്ഡ് കേരളയടക്കം ഒട്ടേറെ പദ്ധതി ഈ ദിശയിലുള്ളതാണ്. 2035ഓടെ കാര്ബണ് ന്യൂട്രല് കേരളം പദ്ധതി നടപ്പാക്കുന്നതിന് നോഡല് ഏജന്സിയെ നിയോഗിക്കും. കര്മപദ്ധതി തയ്യാറാക്കാന് പരിസ്ഥിതി വകുപ്പ് അഡീഷണല് ചീഫ് സെക്രട്ടറിയുടെ അധ്യക്ഷതയില് സമിതി രൂപീകരിച്ചു. ആദ്യ യോഗം നവംബര് 19 ന് ചേരും. താപനില വര്ധന 2011 2020ല് 1850 1900ലേക്കാള് ശരാശരി 1.09 ഡിഗ്രി കൂടുതലാണ്. കേരള തീരദേശത്തിന്റെ ചില ഭാഗം 2150ഓടെ ജലനിരപ്പ് ഉയര്ന്ന് നഷ്ടമാകാന് സാധ്യതയുണ്ടെന്ന് ശാസ്ത്രജ്ഞര് അഭിപ്രായപ്പെട്ടിട്ടുണ്ട്. ഇക്കാര്യത്തില് കാലാവസ്ഥാ വ്യതിയാന പഠന ഇന്സ്റ്റിറ്റ്യൂട്ട് നടത്തുന്ന പഠനം ഡിസംബറില് പൂര്ത്തിയാകുമെന്നും മുഖ്യമന്ത്രി പറഞ്ഞു.